**Doplňujúce usmernenie PPA pre prijímateľov z PRV SR 2014 – 2020 v dobe trvania mimoriadnej situácie vyhlásenej v SR v súvislosti s pandémiou COVID -19**

**PPA upravuje formu povinného dokladu k výzve č. 43/PRV/2019 -** „Úradne overená kópia dokladu o vzdelaní lektorov vykonávajúcich predmetné vzdelávacie aktivity“. Žiadateľ je povinný predložiť minimálne kópiu dokladu o vzdelaní k ŽoNFP, úradne overená kópia musí byť doručená na PPA najneskôr pri predložení prvej žiadosti o platbu.

**Lehota na odstránenie pochybností o pravdivosti alebo úplnosti žiadostí o poskytnutie NFP alebo jej príloh na základe výzvy PPA sa predlžuje**, a to na **20 pracovných dní od preukázateľného doručenia tejto výzvy**. Uvedenú lehotu je možné v odôvodnených prípadoch na základe predchádzajúcej písomnej žiadosti žiadateľa/prijímateľa predĺžiť, a to za podmienky, že žiadateľ/prijímateľ doručí PPA žiadosť o predĺženie pred uplynutím stanovenej lehoty 20 pracovných dní. O vyhovení/nevyhovení žiadosti PPA informuje žiadateľa/prijímateľa písomne.

**Uzatváranie zmlúv o poskytnutí NFP a dodatkov k týmto zmluvám** – Lehota na prijatie (podpísanie) návrhu zmluvy o poskytnutí NFP žiadateľom sa predlžuje na **20 pracovných dní od jej preukázateľného doručenia žiadateľovi**. Predĺženie lehoty sa zároveň vzťahuje aj na prijatie (podpísanie) dodatku k zmluve o poskytnutí NFP na prijatie návrhu zmluvy o poskytnutí NFP, a to obdobne na **20 pracovných dní od preukázateľného doručenia dodatku žiadateľovi**.

**Úprava niektorých povinností žiadateľov/prijímateľov vyplývajúcich z Usmernenia PPA č. 8/2017 k obstarávaniu tovarov, stavebných prác a služieb financovaných z PRV SR 2014 – 2020**

* v prípadoch, kedy je Usmernením č. 8/2017 daná povinnosť doručovať písomnosti preukázateľne prostredníctvom Slovenskej pošty, a. s. bude PPA akceptovať aj doručenie prostredníctvom kuriérskej služby (preukázateľným spôsobom), resp. v prípadoch, v ktorých je to možné, aj doručenie elektronickým spôsobom (e-mailom);
* preukazovanie doručenia písomnosti (napr. výzvy na predkladanie ponúk záujemcov) je zo strany obstarávateľa možné nielen originálom podacieho lístka, ale aj obdobným potvrdením kuriérskej spoločnosti o prevzatí a doručení zásielky obsahujúcim údaje resp. potvrdenie o sledovaní pohybu zásielky;
* v prípadoch, ak bola k vyhodnoteniu ponúk uchádzačov zriadená komisia a prijaté mimoriadne opatrenia v súvislosti s COVID-19 neumožňujú zabezpečiť osobnú účasť členov komisie, prípadne uchádzačov/záujemcov na otváraní a vyhodnotení ponúk, je obstarávateľ povinný zmeniť/posunúť termín zasadnutia komisie. O tomto rozhodnutí informuje písomne alebo elektronicky obstarávateľ členov komisie (uchádzačov/záujemcov) v závislosti od spôsobu zadávania zákazky resp. aj od štádia obstarávania, uverejní informáciu na svojom webovom sídle, prípadne vykoná opravu príslušného oznámenia. Obstarávateľ je povinný pri zasadnutí komisie vytvoriť podmienky a zabezpečiť všetky opatrenia na ochranu zdravia účastníkov v zmysle pokynov a usmernení Ústredného krízového štábu SR a Úradu verejného zdravotníctva SR vydaných v rámci prevencie pred COVID-19.